Порта се за помоћ обратила свом вазалу, египатском паши Мехмед Алији, који је власт успоставио још почетком века, након повлачења Француза из Египта. Флота његовог сина, Ибрахим-паше, пренела је војску на Пелопонез, где је Ибрахим до 1827. године успео да скоро угуши устанак. Поновила се ситуација као у српском устанку 1813. године. Грчку је, међутим, спасла интервенција великих европских сила.